[{"text_idx": "#000000", "text": "Profiad athrawes 20 mlynedd ers refferendwm 1997"}, {"text_idx": "#000002", "text": "Yn 1997 fe bleidleisiodd pobl Cymru o blaid ffurfio Cynulliad Cenedlaethol fyddai'n rhoi pwerau deddfu i Gymru. Ymhlith y pynciau sydd bellach wedi eu datganoli mae addysg."}, {"text_idx": "#000003", "text": "Roedd Carla Bartlett yn ddisgybl yn chweched dosbarth Ysgol Gyfun Cwm Rhondda, neu Ysgol y Cymer fel oedd hi'n arfer cael ei hadnabod pan ddigwyddodd y refferendwm. Mae hi nawr yn o\u0302l yn yr ysgol yn gweithio fel athrawes Gymraeg."}, {"text_idx": "#000004", "text": "Dyma ei hargraffiadau o'r newidiadau yn y byd addysg a sut mae pethau wedi newid ers y cyfnod hynny."}, {"text_idx": "#000006", "text": "\"Bryd hynny [1997] oedd pobl dim ond yn dechre poeni am y sefyllfa ariannol. O'dd benthyciadau myfyrwyr a ffioedd ac ati yn bethe newydd a doedd e ddim yn gymaint o bryder."}, {"text_idx": "#000007", "text": "\"Mae 20 mlynedd wedi pasio ers hynny, a llawer o so\u0302n am ddyled myfyrwyr ar o\u0302l graddio a ffioedd wedi cynyddu yng Nghymru a Lloegr fwyfwy."}, {"text_idx": "#000008", "text": "\"A nawr dw i'n meddwl bod mwy o ofn gan fyfyrwyr o ran y ddyled ma' nhw'n mynd i fynd iddo fe. Mae mwy o fyfyrwyr yn anffodus yn penderfynu byw gartre, mwy nag o'dd e ar y pryd."}, {"text_idx": "#000009", "text": "\"Fi'n credu yn fy mlwyddyn i o'dd mwy neu lai pawb yn mynd i ffwrdd i brifysgolion."}, {"text_idx": "#000010", "text": "\"Yn sicr mae 'na fwy o bwyse... doeddwn i ddim yn teimlo gymaint o bwyse ar y pryd. Oedd 'na fodiwlau, oedd, ond doedd 'na ddim cymaint o gyfleoedd ail sefyll ac ati."}, {"text_idx": "#000011", "text": "Disgrifiad, Carla Bartlett yn cael ei holi yn 1997 yngly\u0302n a\u0302'r syniad o gyflwyno ffioedd ar gyfer darpar fyfyrwyr oedd eisiau mynd i'r brifysgol"}, {"text_idx": "#000012", "text": "\"Mae 'na deimlad gan rai bod nhw'n cael eu profi o hyd, a ma' nhw dan lawer o straen. Mae nifer o fyfyrwyr yn poeni am eu dyfodol nhw, fwy na beth oedd pobl 20 mlynedd yn o\u0302l achos yr hinsawdd economaidd sydd ohoni."}, {"text_idx": "#000013", "text": "\"Mae'r Cynulliad wedi bod yn flaengar iawn gyda nifer o bethau o ran cynhaliaeth i fyfyrwyr ac ati. Hefyd cyflwyno Bagloriaeth Cymru, dw i'n meddwl bod hwnna wedi bod yn gam positif.\""}, {"text_idx": "#000014", "text": "Pleidlais '79: 'Llygad du' i GymruDatganoli: 'Degawd coll' i'r Gymraeg"}, {"text_idx": "#000015", "text": "\"Ond mae 'na dipyn o bwyse ar athrawon a dyw'r ffaith bod cymaint o athrawon yn gadael y proffesiwn yn syth ar o\u0302l llwyddo i raddio ac ati, neu yn gynnar iawn yn eu gyrfaoedd, dyw hwnna ddim yn beth positif iawn, a dwi'n meddwl bod e'n sefyllfa argyfyngus ar hyn o bryd."}, {"text_idx": "#000016", "text": "\"Ac mae hwnna wedyn yn cael effaith ar y bobl sydd dal yn y proffesiwn. Mae gyda chi bobl sydd yn addysgu gwahanol bynciau achos bod 'na brinder athrawon."}, {"text_idx": "#000017", "text": "\"[Mae angen] recriwtio athrawon talentog da, llwyddiannus a'u cadw nhw."}, {"text_idx": "#000019", "text": "\"Ond y cyflog hefyd. Dydy athrawon ddim wedi derbyn codiad cyflog ers amser hir. Dwi ddim yn meddwl bod hwnna yn helpu gyda statws y swydd chwaith."}, {"text_idx": "#000020", "text": "\"[Mae angen] helpu tynnu tyndra oddi ar athrawon gyda llai o waith papur a phwyslais ar ddata ac ati, fel bod athrawon yn gallu canolbwyntio ar yr hyn sydd yn bwysig sef addysgu plant yn y dosbarth.\""}, {"text_idx": "#000021", "text": "\"Mae 'na fwy o bwyslais nawr ar gyrraedd targedau a rhyw her i gyrraedd y nod. Ond yn sicr mae'r gynhaliaeth yr un peth a beth o'dd hi 20 mlynedd yn o\u0302l."}, {"text_idx": "#000022", "text": "\"Allai mond siarad am yr ysgol fan hyn. Dwi'n gwybod bod ni'n gefnogol iawn i les y disgybl."}, {"text_idx": "#000023", "text": "\"Oes, mae 'na bwysau arnon ni fel athrawon a disgyblion i gyrraedd targedau, ond mae'r gynhaliaeth yma hefyd iddyn nhw.\""}, {"text_idx": "#000024", "text": "Athrawon i gael help a\u0302'u llwyth gwaith14 Medi 2017Pleidlais '79: 'Llygad du' i Gymru15 Medi 2017Datganoli: 'Degawd coll' i'r Gymraeg14 Medi 2017"}, {"text_idx": "#000025", "text": "Athrawon i gael help a\u0302'u llwyth gwaith"}, {"text_idx": "#000026", "text": "Pleidlais '79: 'Llygad du' i Gymru"}, {"text_idx": "#000027", "text": "Datganoli: 'Degawd coll' i'r Gymraeg"}, {"text_idx": "#000028", "text": "Prif StraeonAmhariad i deithwyr Trafnidiaeth Cymru i barhauPublished1 awr yn o\u0302lAil berson wedi marw ar o\u0302l gwrthdrawiad CaerffiliPublished2 awr yn o\u0302lCynghorwyr wedi teimlo'n 'anniogel' mewn cyfarfodPublished7 awr yn o\u0302l"}, {"text_idx": "#000030", "text": "Ail berson wedi marw ar o\u0302l gwrthdrawiad Caerffili"}, {"text_idx": "#000031", "text": "Cynghorwyr wedi teimlo'n 'anniogel' mewn cyfarfod"}, {"text_idx": "#000035", "text": "Cwis: Cysylltiadau Cymru a Ffrainc"}, {"text_idx": "#000042", "text": "Cysylltwch a\u0302 niTabledi a ffonau symudolHefyd yn Gymraeg"}]